tomron87/hebrew-wikipedia-sentences-corpus huggingface dataset:
על כן חסרה כל ההתייחסות המחקרית והמנהלית לטיפול בהפרעות קשב וריכוז במבוגרים, ונכון להיום אין מסגרות מוגדרות ומוסכמות לגישות טיפול באדם שאובחן בגיל מבוגר.
ממחקרים עולה שאחד המנגנונים לסיבות של הפרעת קשב, ריכוז והיפראקטיביות (ADHD) קשורות לחוסר איזון בין מוליכים עצביים (נוירוטרנסמיטורים) אחדים באזור האונה המצחית שבמוח כמו דופמין ונוראדרנלין (הנקרא גם נוראפינפרין), האונה הקשורה בריכוז ובפעילויות מכוונות מטרה.
אף על פי שתרופות המעוררות את מערכת העצבים, כמו מתילפנידאט ואמפטמינים, הן הטיפולים הנפוצים ביותר לטיפול ב-ADHD, מנגנון הפעולה שלהן עדיין אינו מובן לחלוטין.
המתילפנידאט חוסם את הספיגה החוזרת של הדופמין.
המתילפנידאט מגרה שחרור דופמין מווזיקולות פרה-סינפטיות, ובכך מונע את ספיגתו מחדש בקצה העצב הפרה-סינפטי, ככל הנראה על ידי עיכוב חלקי של הטרנספורטר לדופמין (DAT), האחראי על הסרת הדופמין מהסינפסה.
המתילפנידאט משפיע גם על מערכת הנוירוטרנסמיטר נוראדרנלין, כך שלמעשה החומר מסייע לשיפור בחוסר האיזון ומאפשר לאנשים הסובלים מהפרעת קשב שליטה עצמית גבוהה יותר ושיפור הקשב.
בדרך כלל, שיפור ההרגשה והתפקוד בזמן השימוש בתרופה גורמים להטבה באיכות החיים.
המתילפנידאט הוא אגוניסט בקולטני סרוטונין 5HT1A.
קיימות מספר פורמולות של מתילפנידאט, המבוססות על טכנולוגיות שונות המטפלות באופן השחרור ומשך ההשפעה של החומר הפעיל.
ריטלין "רגיל" או "לשחרור מידי" בעל השפעה של עד 4 שעות: צורת מתן – כדורים, במינונים של 5, 10, 20 או 40 מ"ג.
המינון נקבע בהתאם לגיל, משקל הגוף ולצורך.
בעקבות הגבלות משרד הבריאות בארץ, עד סוף שנת 2008 אסור היה לספק למטופל יותר מאשר 60 מ"ג של חומר פעיל ליום (3 מנות בנות 20 מ"ג כל אחת), ללא אישור מיוחד ממשרד הבריאות.
פקודת הסמים המסוכנים עודכנה בנובמבר 2008 והמינון המקסימלי עודכן ל-90 מ"ג ליום למטופל מבוגר (או עד 120 מ"ג עם "טופס 29") החל מינואר 2009.
ריטלין לשחרור מושהה או לשחרור ממושך מן הסוג הישן (Ritalin SR) בעל השפעה של עד 6 שעות: כדורים במינונים של 20, 30 או 40 מ"ג, בתוספת חומרים בלתי פעילים, שמטרתם לבקר על שחרור החומר הפעיל.
לאחר הפסקת שיווק RITALIN SR מוצעות בישראל התרופות RUBIFEN SR 20mg המיובאת מאירופה כתחליף למוצר שהופסק.
סוגים נוספים של ריטלין לשחרור ממושך (שמסייע בכך לפחות תופעות לוואי):
ריטלין לשחרור ממושך הקרוי (Ritalin LA) – בעל השפעה של עד 8 שעות (השפעה זהה לזו המתקבלת מנטילת כדור ריטלין "רגיל" פעמיים ביום).
קפסולה עם כדוריות שנפתחות בזמנים שונים ובכל אחת מהן אבקת ריטלין.
קונצרטה, שם מסחרי לסוג יותר חדש של מתילפנידאט עם מנגנון שחרור מושהה.
זוהי קפסולה קשיחה שמתעכלת לאט.
התרופה פותחה על ידי חברת התרופות "ינסן - סילאג".
משך ההשפעה של הקונצרטה הוא 12 שעות.
קיימות טבליות קונצרטה בארבעה מינונים – 18, 27, 36 או 54 מ"ג חומר פעיל, כאשר כל טבלייה מכילה בנוסף גם כמות מסוימת של חומר בלתי פעיל (נתרן כלורי).
דייטרנה – מתילפנידאט טרנסדרמלי בצורת מדבקה לספיגה דרך העור.
המדבקה מודבקת על העור ומשחררת אל השומן שמתחת לעור וממנו אל הדם 1.1 מיליגרם (דביקית קטנה) או 3.3 מיליגרם (דביקית גדולה) מתילפנידאט לשעה במשך 9 שעות.
מדבקות דייטרנה אינן מאושרות לשיווק בישראל על ידי משרד הבריאות ולכן ניתן להשיגן רק ביבוא אישי.
פוקלין (Focalin) – השם המסחרי של דקסמתילפנידאט (Dexmethylphenidate), שהוא האננטיומר הפעיל (אננטיומר D) של המתילפנידאט.
כרגיל המתילפנידאט הוא תערובת של שני אננטיומרים הנבדלים זה מזה ברמת הפעילות.
אמנם אין ביניהם הבדלים מהותיים באשר לתופעות הלוואי אבל שימוש באננטיומר הפעיל בלבד מאפשר להקטין את המינון לכדי מחצית וכך למתן את תופעות הלוואי.
הפוקלין הרגיל, בשחרור רגיל, משפיע עד 4 שעות.
לעומת זאת, פוקאלין XR – פוקאלין ארוך טווח.
משפיע כ-8 שעות כי יש לו אותו מנגנון שחרור מבוקר של הריטלין LA.
הריטלין אומנם יעיל בהרבה מהמקרים, אך לא בכולם.
בעוד שמינון נמוך מדי לא יהיה אפקטיבי, מינון גבוה מדי עלול להגביר את הפעילות באופן מופרז ובכך לפגוע בתפקוד הקוגניטיבי.
בהתאם לכך, ישנם הבדלים בין אישיים בין המינון אשר יוביל לתגובה אופטימלית עבור כל אדם.
בניגוד לתרופות אחרות, המינון של תרופות ממריצות אינו תלוי רק במשקל.
על כן אין להתאים את מינון התרופה לאדם על סמך משקלו בלבד, אלא גם על סמך התגובה לתרופה.
משום שקיימת שונות ביחס כמות-תגובה בין אנשים שונים, על הרופא להתחיל במינון נמוך ולהעלות אותו בהדרגה תוך שמירה על תופעות לוואי מזעריות ככל הניתן.
חשוב לזכור שהמינון הנמוך ביותר בו נראית הפחתה בתסמינים אינו בהכרח המינון הטוב ביותר לשיפור התפקוד.
במקביל ליתרונות הריטלין, ייתכנו תופעות לוואי שונות בקרב הנוטלים את התרופה (בהסתמך על נוסח העלון לצרכן שלפי תקנות הרוקחים):
תופעות הלוואי השכיחות מאד (מעל 10% מהמשתמשים) הן בחילה, איבוד התיאבון, כאב גרון ונזלת, עצבנות, אי יכולת לישון ויובש בפה.
תופעות שדווחו ב-1% עד 10% מהמשתמשים כוללות הקאה או כאב בטן, חרדה, אי שקט, כאב ראש, שיעול, סחרחורת, נשירת שיער, סרפדת, כאבי מפרקים, כאבי שיניים, הזעת יתר, קצב לב לא תקין, ירידה במשקל ודיכאון.
התופעות הפסיכוטיות עלולת להיווצר בעיקר עקב שימוש לרעה על ידי הזרקה לווריד.
במקרים של תרופות פסיכוסטימולנטיות לרבות מתילפנידאט דווחו לעיתים רחוקות מאוד (בין 1-4.100,000 לבין כ-1 ל-10,000 מטופלים) מקרי מוות פתאומי.(safetyreview.pdf FDA 28.2.2006)
מחקרים נוספים בחסות FDA לא הצביעו על הבדל משמעותי בין הסיכון במטופלים בתרופות פסיכוסטימולנטיות לפי הסטנדרטים הרפואיים והסיכון לסיבוכים קרדיווסקולריים כולל מוות פתאומי באוכלוסייה הכללית.
במהלך השימוש בתרופה אין לשתות יינות או משקאות חריפים.
צריכת אלכוהול עלולה, בין השאר, לגרום להגברת קצב השחרור בסוגים מסוימים של התרופה הכוללים מנגנון לשחרור מושהה..
תוצאות השימוש במתילפנידאט בילדים נחקרות במשך יותר מ-40 שנה ועד לשנת 2008 לא נמצאו הוכחות לקיומן של תופעות לוואי ארוכות טווח עקב השימוש בתרופה ואחריו.
קיים סיכון לשימוש לרעה - במינונים גבוהים מדי.
ידוע על סיכון לתלות ועל סיכון מתון להתמכרות, לפעמים סבולת ותלות נפשית.
לכן מומלץ מעקב של הרופא המטפל.
אם יש צורך בגמילה נעשית הפחתה הדרגתית במינון.
אחרי הפסקת טיפול עלולה לפעמים להופיע מחדש ההפרעה הבסיסית - למשל הפרעת הקשב והריכוז - ויש אז צורך לפעמים במעקב וטיפול מחודש.
חל איסור להשתמש במתילפנידאט אם יש אלרגיה אליה, אם יש למשתמש תקופות חרדה, מתח או אי-שקט, טיקים (או אפילו רק היסטוריה משפחתית של הפרעה זו), גלאוקומה, בעיות בבלוטת התריס, בעיות לב, לחץ דם גבוה מאוד, היצרות עורקים, פאוכרומוציטומה או נטילת מעכבי מונואמינאוקסידז.
איסור זה חייב להרשם ב בעלון לצרכן.
מתילפנידאט מוגדר בחוק הישראלי (פקודת הסמים המסוכנים) כ"סם מסוכן" (תוספת ראשונה, חלק ב', סימן ב' בפקודת הסמים המסוכנים, ראו הגדרת "סם מסוכן" בסעיף 1), ומותר רק בשימוש רפואי.
בגלל הגדרתו כסם מסוכן בישראל על־פי חוק חלים כללים נוקשים על רישום מרשם למתילפנידאט על ידי רופא ועל הנפקתו על ידי רוקח: כל מכירה של מתילפנידאט בבית מרקחת מחויבת על-פי חוק בזיהוי הקונה באמצעות תעודה מזהה וברישום מדויק של פרטי המרשם ופרטי הקונה וקרבתו למטופל.
מידע זה נרשם בפנקס הסמים של בית המרקחת.
הרישום הוא לצורך ביקורת משרד הבריאות על עבודת בית המרקחת בלבד ואינו מועבר לשום גוף חיצוני.
נוירולוגים ברחבי העולם מורשים, על פי חוק, להנפיק מרשם לתרופה החל מגיל 6, לאחר אבחון של הפרעת קשב וריכוז.
קיימים מקרים חריגים בהם נוירולוגים רשאים לרשום את התרופה גם לילדים מתחת לגיל 6. באוקטובר 2011 הנחה האיגוד האמריקני לרפואת ילדים לאפשר להנפיק מרשם לתרופה כבר בגיל 4, אם אובחנה הפרעת קשב וריכוז, וזאת כדי לשפר את סיכוייהם להצליח בבית הספר עוד בגיל הגן.
מתילפנידאט היא תרופה הנמצאת בשימוש מאז שנות החמישים של המאה העשרים והיא אחת התרופות שהייתה מושא למחקרים רבים מאוד.
בתחילת דרכה שימשה התרופה כתרופה ממריצה.
מאז שנות ה-60 משמשת התרופה בעיקר כטיפול לילדים שסבלו מהפרעות קשב וריכוז ואובחנו בהתאם לדרכי-האבחנה של אותה תקופה כהיפראקטיביים או כסובלים מנזק מוחי מינימלי.
המחקר והניסיון הקליני עם מתילפנידאט מראים שהוא לא מוביל להתמכרות לחומרים ממריצים ושאינו גורם להתמכרות לסמים אחרים.
יש מחקרים המעידים על כך שגם בקרב מי שאינו סובל מהפרעת קשב, נטילת מתילפנידאט משפרת את הזיכרון, ומפחיתה החלטות אימפולסיביות.
כן עלו טענות מחקריות בדבר השפעות חיוביות בשימוש במתילפנידאט בטיפול בחולים עם פציעות טראומתיות למוח, שבץ, חולי סרטן ואיידס, ועל ניסויים מבוקרי-פלאצבו אשר העידו על יעילותו של המתילפנידאט בטיפול בדיכאון וכאב.
במלחמת יום כיפור נעשה שימוש בתרופה כסם מרץ בצבא המצרי.
הביקורת הציבורית נגד התרופה נחלקת לשניים – ביקורת נגד הריטלין בלבד וביקורת נגד מדע הפסיכיאטריה בכלל, שבה מוצג השימוש בריטלין כדוגמה אחת מרבות.
ביקורת מצד שוללי התרופה שאינם שוללים את הפסיכיאטריה
יש שתומכים בשימוש בריטלין בחלק מהמקרים, אך טוענים שנעשה בריטלין שימוש מוגזם, ולעיתים הוא ניתן ללא אבחנה מספקת כאשר המטופלים זקוקים לטיפול אחר.
ביקורת מצד שוללי הפסיכיאטריה כולה
הריטלין והפרוזאק הן שתי תרופות מוכרות ביותר המוזכרות בוויכוחים ציבוריים על פסיכיאטריה כמדע, גישה טיפולית ותופעה חברתית.
כמו כן עולה הטענה שבחלק מהמקרים הריטלין משמש לריסון ולשליטה בילדים, שנוטים לציית להוריהם ומוריהם תחת השפעת התרופה.
חלק מהמותחים ביקורת על הריטלין, מקשרים בין חברות התרופות לממסד הפסיכיאטרי, בטענה כי קיים קשר מקצועי וכלכלי ביניהם אשר משפיע, לטענתם, על המחקר והפרקטיקה של מקצוע הפסיכיאטריה.
ישנן מספר קבוצות המבקרות את השימוש בריטלין באופן חלקי או מלא:
תנועות חברתיות ודתיות הפועלות על בסיס נקודת מבט המתנגדת לפסיכיאטריה כולה - למשל, דת הסיינטולוגיה, הרואה את הריטלין כאמצעי פסול משום שעל פי התפיסה שלה הפסיכיאטריה היא אמצעי שיטור חברתי המתחזה למדע (פסאודו-מדע), ויש להשתמש בדרכים אחרות שאינן תרופותיות לסיוע בקשיים אישיים.
הפעילות הציבורית של הארגון מופעלת דרך עמותת בת CCHR הידועה בארץ כ"עמותת מגן לזכויות אנוש" (להבדיל מ-"עמותת אנוש"), והמקיימת לובי נגד ריטלין גם בכנסת
אנשי רוח – המתנגדים לפסיכיאטריה מטעמים אידאולוגיים או רעיוניים, אשר נשענים על נימוקים פילוסופיים מתחומי תורת המוסר, הלוגיקה, והפילוסופיה של המדע.
הזרם העיקרי המבקר מניפולציות על התודעה (הנעשית למשל מכח תרופות) הוא הפילוסופיה הקונטיננטלית והפוסט מודרנית, ובפרט הפילוסוף הצרפתי מישל פוקו.
בעלי מקצוע אחרים המתחרים על אותה קבוצת מטופלים – מרפאים אלטרנטיביים והילרים שמתנגדים לסמים משני תודעה או פוסלים כל תרופה סינתטית; מרפאים טבעיים שממליצים על שיטות התמודדות עם הפרעת קשב וריכוז ובעיות משמעת כאחד, הבנויות על פעילות ספורט המשלבת משמעת וריכוז כגון אמנויות לחימה.
אין הסכמות ותקנים לשיטות הללו, ולמרות הטענות להצלחה החינוכית עם בעיות ההתנהגות אין מידע אם אלו שיטות מספיקות להתמודדות עם הפרעת קשב וריכוז.
כמו כן, ישנם אנשי מקצוע מתחום בריאות הנפש הרואים עצמם כנפגעים כלכלית מהשימוש בתרופה זו.
פסיכיאטרים לשעבר חסידי "האנטי-פסיכיאטריה" – כדוגמת הפסיכיאטר ד"ר ג'רום קגן, פיטר ברגין או תומאס סאס שאינם רואים בסיס כלשהו לבעיות קשב וריכוז אלא מסיבות רפואיות וחברתיות (למשל, הטענה כי חשיפה ממושכת לריטלין עלולה להוות המקור להימשכות והחרפת הבעיה, ותאוריית המבנה החברתי).
שימוש כאוגמנטציה של טיפולים נוגדי דיכאון הוא מקובל ברפואה, אך נדיר.
שימושים כדוחק רעב ("תרופה להרזיה"), למטרות שמירה על ערנות במשמרות או בעת לימודים אצל אנשים שאינם סובלים מהפרעת קשב וריכוז אינם מומלצים.
שימוש למטרות הנאה או כליווי לסמים משכרים אחרים, בדומה ל"סמי רחוב" – במינונים גבוהים ובדרכי צריכה אסורות כמו הסנפה או הזרקה לווריד, הוא שימוש לרעה ומסוכן לבריאות הנפשית והגופנית.
מתילקובלמין (Methylcobalamin) הוא אחד מתוך סדרה של תרכובות המכונות ויטמין B12.
מתילקובלמין משמש כקואנזים עבור האנזים מתיונין סינתאז (Methionine Synthase ובקיצור: MS; האנזים מכונה גם 5-מתיל-טטרא-הידרו-פולאט-הומוציסטאין-מתיל-טרנספראז 5-Methyltetrahydrofolate-Homocysteine Methyltransferase ובקיצור: MTR).
במתילקובלמין הקשר השישי של הקובלט, (מסומן בתרשים באמצעות האות R), היא מתיל (CH3).
מתילדה מרקזי הייתה זמרת מצו-סופרן, מורה לשירה ותומכת בטכניקת בל קאנטו.
מרקזי נולדה בפרנקפורט על נהר מיין (כיום בצד הגרמני של מדינת הסה).
בגיל 22, אחרי שמשפחתה איבדה את הונה, נסעה לווינה לפתח את קולה.
משם המשיכה לפריז, ללמוד אצל מנואל גארסיה השני, שהשפעתו עליה הייתה העיקרית בחייה.
בערך באותה תקופה נישאה לבריטון האיטלקי סלבטורה מרקזי ופיתחה קריירה קצרה באופרה וברסיטלים.
הואיל וקולה היה סביר ולא מעבר לזה, בחרה לעסוק בהוראה, ובתחום זה עשתה לה שם.
מרקזי לימדה בקונסרבטוריונים בקלן ובווינה ובשנת 1881 פתחה בית ספר משלה בפריז, שם נשארה למשך רוב חייה.
בסופו של דבר נודעה ביותר כמורה לפיתוח קול של כמה זמרים דגולים.
המפורסמת ביותר בין תלמידיה היא אולי נלי מלבה, אבל היא הדריכה גם את אמה קלווה ואת אמה איימס.
כיום אין זוכרים עוד את מרקזי בגין קריירת הזמרה שלה.
תחת זאת, היא נודעת בראש ובראשונה כמורה של הרבה מאוד זמרים ידועי שם וכן כמורה לפיתוח קול וזמרה, שהביאה את טכניקת הבל קנטו אל המאה ה-20. עד היום יש הלומדים את רעיונותיה, בעיקר זמרות סופרן, שבפיתוח קולן התמחתה במיוחד.
מרקזי עודדה בדרך כלל סגנון שירה טבעי: היא הטיפה לשיטת נשימה אינסטינקטיבית במידה רבה וטענה כנגד תנוחת ה"חיוך" שהייתה מקובלת על מורות רבות בימיה.
היא, לעומת זאת, גרסה שהדרך הטובה והנכונה ביותר לגשת לפיתוח הקול היא במתינות ובשיקול דעת.
שניים מן המאפיינים הבולטים ביותר בתורתה היו "השיטה האנליטית" שלה ועמידתה התקיפה על פרקי תרגול קצרים מאוד למתחילים.
"השיטה האנליטית" שלה ייחסה חשיבות רבה להבנה אינטלקטואלית של כל דבר שירה, הן מן הבחינה הטכנית והן האסתטית של היצירה, החל באריות נשגבות וכלה בתרגילי קול פשוטים.
היא טענה, ששינון מכני ללא הבנה מזיק בסופו של דבר לשימוש האמנותי בקול.
בלטה ביותר תביעתה להקפיד על פרקי זמן קצרים ביותר של אימון למתחילים, לא יותר מחמש דקות בכל פעם, שלוש או ארבע פעמים ביום, למתחילים גמורים.
כמובן, פרקי הזמן האלה יכולים וצריכים להתארך ככל שהקול מבשיל ומתפתח.
אמה פוקשק (נודעה בשם אילמה דה מורסקה)
בל קאנטו: שיטה ווקאלית תאורטית ומעשית.
מתירוּת או אדמיטנס () הוא גודל הופכי לעכבה חשמלית (impedance – אימפדנס).
מושג המתירות מהווה הכללה של המוליכות החשמלית של נגד עבור מעגלי AC ועבור רכיבים נוספים כמו קבל וסליל.
המתירות יכולה להיות מספר מרוכב, ונמדדת ב-SI ביחידות של סימנס (S).
לעיתים משתמשים ביחידה השקולה מהוא () ששמה וסימונה הם ההיפוך של יחידת ההתנגדות אוהם.
המתירות של רכיב במעגל מוגדרת כיחס בין פאזור הזרם העובר דרך הרכיב לפאזור המתח הנופל על הרכיב:
הגדרה שקולה היא שהמתירות היא ההופכית של העכבה :
עבור עכבה נתונה המתירות תהיה:
המתירות היא גודל מרוכב במקרה הכללי, ולכן מסמנים את החלק הממשי שלה על ידי האות (המוליכות), ואת החלק המדומה שלה על ידי האות (הסוספטנס), כלומר:
הערך המוחלט של המתירות נתון על ידי:
כאשר הוא החלק הממשי של , ו- הוא החלק המדומה של
יש דמיון רב בין חיבור מתירויות לחיבור מוליכויות, פרט לעובדה שבחיבור מתירויות יש לטפל במספרים מרוכבים.
חיבור מתירויות הוא הפוך מחיבור עכבות:
חיבור מתירויות בטור שקול לחיבור עכבות במקביל:
חיבור מתירויות במקביל שקול לחיבור עכבות בטור:
מתים על החיים הוא סרט דרמה קומית אמריקאי, בכיכובם של ג'ק ניקולסון ומורגן פרימן ובבימויו של רוב ריינר אשר יצא בשנת 2007. סרט זה הוא שיתוף הפעולה הראשון בין ניקולסון ופרימן.
הסרט מספר את סיפוריהם של קרטר צ'מברס, מכונאי שחור וחובב טריוויה שעובד למען פרנסתו ומשפחתו, ושל אדוארד קול, איש עסקים עשיר, ציני, גרוש ארבע פעמים ואתאיסט.
שניהם מגלים יום אחד שהם חולים במחלה סופנית, ושניהם מגיעים לאותו חדר בבית החולים.
אדוארד, הבעלים של בית החולים, רוצה חדר פרטי, אך עוזרו מת'יו (הנקרא בפיו של אדוארד "טומי" ו"תומאס") אומר לו שהדבר בלתי אפשרי בגלל בעיות של יחסי ציבור.
בלית בררה אדוארד וקרטר לומדים לחיות אחד עם השני ונעשים לחברים.
יום אחד הם מתבשרים מפיו של הרופא של אדוארד, ד"ר הולינס, שנותרה להם שנה לחיות לכל היותר.
מובטח להם שעד שהמוות יגיע לא יהיו סימפטומים ושניהם מתארגנים לחזור לבתיהם.
בזמן ההתארגנות אדוארד מוצא רשימה שקרטר כתב.
הוא מוצא שם רשימה של דברים שקרטר היה רוצה לעשות לפני המוות, כמחווה לתרגיל בפסיכולוגיה שקרטר עבר במכללה.
הרשימה כוללת דברים כמו "לראות מראה נשגב", "לצחוק עד שאבכה", "לעשות משהו טוב למען זר מוחלט" ועוד.
אדוארד מוסיף עוד פריטים לרשימה בבדיחות הדעת, כמו "לעשות צניחה חופשית", "לנשק את הנערה היפה ביותר בעולם", "לעשות קעקוע" ועוד.
אדוארד מציע להגשים את מה שכתוב ברשימה, לאור העובדה שנותרו לשניהם חודשים ספורים לחיות.
בהתחלה קרטר נרתע אך לבסוף נעתר, למרות התנגדותה של אשתו, וירג'יניה.
אדוארד וקרטר מתחילים לבצע דברים מתוך הרשימה, כמו צניחה חופשית, אדוארד גם עושה קעקוע (קרטר מסרב) ועוד.
כאשר השניים נמצאים בצרפת, וירג'יניה מתקשרת לאדוארד בשביל לנסות לגרום לו לשכנע את קרטר לחזור הביתה לפני שימות.
אדוארד מנסה לשכנע את קרטר לחזור אך הוא מסרב.
כאשר השניים נמצאים במצרים, אדוארד מספר לקרטר את סיפורו: בתו, אמילי, התחתנה עם מישהו שלא היה לרוחו של אדוארד.
כאשר בעלה הכה אותה אדוארד שלח מישהו "לטפל" בעניין, ומאז אמילי ניתקה כל קשר עם אדוארד.
כאשר השניים מגיעים לאוורסט על מנת להשלים את המשימה "לראות מראה נשגב", ישנה סופה חזקה והם לא יכולים לטוס אל עבר הפסגה.
בלית בררה הם מוותרים על העניין וטסים להונג קונג.
שם ניגשת אישה נאה לקרטר היושב בבאר המלון, פותחת איתו בשיחה ומנסה לפתות אותו.
קרטר מסרב, מבין שנשלחה על ידי אדוארד, מתעמת איתו ומודיע שהחליט לחזור הביתה לאשתו.
כאשר הם חוזרים לארצות הברית, הרכב של אדוארד עובר בדרך לא מוכרת, עד שהוא נעצר ליד הבית של אמילי, בתו של אדוארד.
מתברר שקרטר ומת'יו ארגנו את העניין על מנת שאדוארד ואמילי יחדשו קשר.
אדוארד כועס מאד, בטענה שהוא לא רוצה שקרטר ייכנס לו לחיים, משאיר את קרטר ומת'יו שם וחוזר לביתו לבדו.
בזמן שאדוארד חוזר לבית ריק, קרטר חוזר לחיק משפחתו האוהבת.
באותו לילה קרטר חוטף התקף ומובהל לבית חולים.
כשאדוארד מגיע לבקרו, קרטר מראה לאדוארד דף מידע בו מוסבר שהקפה האהוב על אדוארד, "קופי לואק", מופק למעשה מפולי קפה שעברו במערכת העיכול של גחני דקלים אסיאתיים שאוכלים את פולי הקפה ומפרישים אותם (בצואה).
שניהם צוחקים מהעניין עד דמעות, ובכך נמחקת המשימה "לצחוק עד שאבכה" מהרשימה.
בזמן שקרטר הולך לעבור ניתוח להוצאת גרורות ממוחו, אדוארד הולך לבקר את אמילי.
הם משלימים ואז אדוארד פוגש בבתה של אמילי, שהיא גם נכדתו.
אדוארד נושק לה, ובכך מוחק את המשימה "לנשק את הנערה היפה בעולם" מהרשימה.
קרטר לא מצליח לעבור את הניתוח ומת.
אדוארד מספיד אותו בלווייתו, ומוקיר את קרטר על החוויה שעבר איתו בחודשים האחרונים.
לאחר ההספד, אדוארד מוחק את המשימה "לעשות משהו טוב למען זר מוחלט".
בסוף הסרט אדוארד נפטר, נשרף, ואפרו מוכנס בתוך פחית של קפה נמס (כאשר השניים נמצאים בטאג' מאהל קרטר מספר שזה מה שהוא רוצה שיעשו בו לאחר מותו).
מת'יו מניח את הפחית של אדוארד ליד פחית נוספת, המכילה את אפרו של קרטר, בפסגת ההימלאיה, ומוחק מהרשימה את המשימה "לראות מראה נשגב".
ג'ק ניקולסון - אדוארד קול
מורגן פרימן - קרטר צ'מברס
בוורלי טוד - וירג'יניה צ'מברס
רוב מורו - ד"ר הולינס
ג'ניפר דה פרנסיסקו - אמילי
ג'ק ניקולסון, גילם בסרט "מתים על החיים", דמות אמיתית ושמה: אדוורד פרימן קול, שהיה מטפס ההרים הראשון על האוורסט במלחמה הפרטית שלו על הסרטן.
הסרט מדבר על כך שיש לחיות את החיים כאילו כל יום בהם הוא היום האחרון ("כאילו אין מחר").
כמו כן, הוא מבקר את חומריות הכסף, ואת חוסר חשיבותו לאנשים שנמצאים לפני מותם: כאשר אדוארד נמצא בפגישות עסקים אחרי הטיול שלו ושל קרטר, הוא לא מתרכז בישיבה, ושואל את הנוכחים אם הם קראו את הקומדיה האלוהית של דנטה אליגיירי, מפני שהכסף חסר חשיבות בשבילו לאור העובדה שהוא בקרוב ימות.
מהמבקרים המקצועיים הסרט זכה לתגובות שנויות במחלוקת.
הקהל באתר "העגבניות הרקובות" זיכה את הסרט ב-40 אחוזי טריות בלבד, ובאתר IMDb הגולשים דירגו את הסרט ב-7.3 כוכבים מתוך 10. לעומת זאת הסרט מדורג כאחד מעשרת הסרטים הטובים ביותר ב"לוח הביקורות הלאומי".
בסופו של דבר הסרט זכה לצופים רבים והפיק רווחים גבוהים.
הסרט זכה לביקורות נלהבות בעולם.
מתים להתפרסם הוא ספר סאטירי מז'אנר מי עשה זאת שנכתב על ידי בן אלטון.
עלילת הספר נסובה סביב תוכנית מציאות הדומה מאוד ל'האח הגדול' בה הרייטינג מרקיע שחקים לאחר שאחד המשתתפים נרצח.
להבדיל מספרי מי-עשה-זאת אופייניים, זהות הקורבן אינה ידועה עד אמצע הספר.
הספר מתאר רצח אשר התרחש במהלך תוכנית מציאות הנקראת "מעצר בית", ואת מאמציהם של שלושה שוטרים בכירים לזהות את הרוצח באמצעות צפייה בכל קלטות הווידאו של עשרת המתמודדים מתחילת התוכנית, בעוד הדיירים הנותרים ממשיכים בתוכנית המציאות.
העלילה נעה קדימה ואחורה בזמן, ומתארת הן את חקירת המשטרה והן את האירועים שקדמו לרצח כפי שהם מוצגים בהקלטות עד ליום ה-27 לתחילת התוכנית, שבו בוצע הרצח.
התוכנית "מעצר בית" מופקת על ידי חברת "פיפינג טום", והיא משודרת 24 שעות באינטרנט וכן משודרת בטלוויזיה רצועה יומית באורך חצי שעה ואחת לשבוע משודרת תוכנית הדחה בשידור חי.
בתוכנית משתתפים עשרה מתמודדים, המנסים להיות לא מאיימים על חברי הקבוצה (כדי להימנע מהדחה), ועם זאת להיות מספיק מעניינים בעיני קהל הצופים (למקרה ואכן יועמדו להדחה).
מספר ימים לפני היום ה-27 קיבלו הדיירים משימה לבנות בחדר השינה של הבנים תא הזעה - גרסה אינדיאנית לסאונה, הכוללת יריעות ניילון חצי שקופות - בו הם אמורים לבלות ארבע שעות בעירום מלא, כאשר חדר השינה חשוך לחלוטין.
כשתא ההזעה היה גמור, קיבלו הדיירים משקאות חריפים ואביזרים על מנת שייכנסו לאווירה, אך למרות שחלקם מסתובבים בבית בתחתונים, הם עדיין מתביישים לחשוף את גופם.
לבסוף נכנסו הדיירים אל התא, שם החלו להשתובב.
זמן מה לאחר מכן יצאה אחת הבחורות מן התא ורצה עירומה לחדר השירותים, תוך שהיא מצולמת באמצעות מצלמה מאוישת.
כשהבחורה הגיעה לחדר השירותים היא נראתה יושבת על האסלה, מצולמת על ידי מצלמה בשלט רחוק הנמצאת מעל הדלת.
לפני שצוות ההפקה שחושדים שמדובר במתיחה הספיקו לעצור בעדה - פותחת הדמות את דלת חדר השירותים, מרימה את הסכין בשתי ידיה תוך שהסדין מסתיר את שניהם מהמצלמה, ומורידה אותו במהירות ואף חוזרת על כך שנית.
לאחר מכן נראית הדמות מכסה את הבחורה בסדין נוסף, הולכת מחדר השירותים החשוך חזרה אל תא ההזעה בעוד הסדין שעל גופה של הבחורה מתכסה בכתם כהה.
המפיקה, מתוחה מכדי לצלצל בטלפון סלולרי, מישירה מבט אל עבר המצלמה ומבקשת הן מצוות העריכה והן מהצופים בשידור החי באינטרנט, לצלצל למשטרה.
כששניים מהדיירים יוצאים עטופים בסדינים לראות מה קרה, מצווה עליהם המפיקה לחזור לחדר השינה בעוד היא והצוות חוזרים למסדרון השירות.
זמן קצר לאחר מכן מישהו בחדר העריכה מפעיל את האורות בבית, והדיירים העירומים נחשפים במלוא מבוכתם.
ככל שחולף הזמן הולך המתח ומתגבר עת הדיירים מתנהלים בבית מתוך חשד שאחד מהם ביצע את הרצח, אך בכל פעם שהדיירים מבקשים לעזוב, משכנעת אותם המפיקה להישאר בכך שהיא מבטיחה לכל אחד מהם פרס כספי, נוסף על הפרס אשר יקבל המנצח.
המפיקה אף עוברת על כללי האתיקה באומרה לעורך הראשי לשמור קטעים מסוימים לשידור במועד מאוחר יותר, תוך שינוי הטיימקוד.
בהמשך פותחים שבעת הדיירים מעטפה בה כתבו כולם בתחילת המשחק את תחזיותיהם להמשך המשחק, ונחרדים לגלות פתק האומר שבזמן שיקראו זאת הבחורה תהיה מתה.
היא תירצח בלילה של היום ה-27, וכמוה ירצח גם אחד משלושת המתמודדים האחרונים.
קלי - בחורה לא חכמה במיוחד העובדת כיועצת מכירות (זבנית), קורבן הרצח.
גארי "גאזר" - בחור סטראוטיפי מהמעמד הנמוך, שרירי וגלוח ראש, אשר בעברו התמכר לסמים.
מבלה את זמנו בבית ביצירת פרובוקציות.
הוא נפגע מאוד מקלי, כשטענה שכאב לילד בן ארבע הוא אמור לבלות עם בנו במקום להתרחק ממנו למשך שלושה חודשים.
ג'ייסון "ג'אז" - בחור שחור שעובד כשף מתלמד וחולם להיות קומיקאי.
דייוויד דלגליש - בחור צעיר יפה תואר ויהיר המגדיר עצמו כשחקן ושואף להתקבל לתפקיד בכיר.
משחק בפועל בסרטי פורנוגרפיה, החושש מקלי לאחר שזיהתה אותו כשהבחינה בקעקוע שלו.
דרוולה נולאן - בחורה אירית מסתורית ירוקת עיניים ובעלת שיער בגוון עורב.
עובדת כמטפלת בטראומות ובעלת תואר בקיקבוקסינג.
היא נכנסה לתוכנית במטרה לזכות במקום הראשון כדי שתוכל לעזור למשפחתה, ומדי פעם היא מקבלת מסרים על המראה במקלחת בזמן צחצוח השיניים, ביניהם גם היותה מדורגת אחרי קלי.
היימיש - רופא סטאז'ר, אשר משתדל לא להתבלט בפני הדיירים כדי שלא יעמידו אותו להדחה, אך בתא הווידויים הוא מבטיח לצופים שהוא מתכוון לקיים יחסי מין בשידור חי.
באחת ההזדמנויות שצוות ההפקה הביאו משקאות חריפים, הלכו היימיש וקלי השיכורים אל עבר 'בקתת השיגולים' (צריף אשר מלא כרים, שמיכות ואהילים ובו חמש מצלמות), שם התחילו להתגפף, והתכסו בשמיכה, אך למרות שקלי סירבה לשתף פעולה ולבסוף נרדמה, המשיך היימיש לגעת בה וגילה כי יש לה עגיל במקום מוצנע בגופה.
כשקלט כי הוא מבצע עבירה על החוק, החל לפחד שמא היא תספר על כך.
וויליאם "ווגל" ווסטר - בחור אנרכיסט אנטי-סוציאלי מוזנח, המתנגד להרג בעלי חיים באשר הם.
נבחר במיוחד על ידי המפיקה לאחר שהתראיין בטלוויזיה, כדי לעורר עניין בתוכנית.
כועס על קלי אשר הייתה צבועה כלפיו ועל ההפקה כולה כיוון שהמפיקה מעלה באמונו עת הסגירה אותו למשטרה על כך שמספר שנים קודם לכן פשט עם מספר חברים אנרכיסטים על מכלאה של כלבי ציד, ובמהלך תיגרה אלימה עם צוות החווה, בעט ווגל בנערה בת 15 אשר עמדה מולו אוחזת קלשון.
זהותו לא הייתה ידועה למשטרה, והוא עצמו סיפר על כך למפיקה מספר שעות לפני כניסתו לבית.
ליילה - מעצבת אופנה בעלת דעות ניו אייג'יות וצמות מחורזות, אשר הוצגה על ידי ההפקה כסנובית מתנשאת, והודחה ראשונה.
היא כועסת על קלי בגלל שהייתה צבועה כלפיה.
מון - לוליינית טרפז אקסהיביציוניסטית וקירחת, המחפשת כל דרך לבלוט, כולל סיפור שקרים על עברה.
סאלי קופל - לסבית מוצהרת שחורה מגודלת ומקועקעת עם תספורת מווהאק, העובדת כשומרת סף.
אמה הביולוגית רצחה את בעלה זמן קצר לאחר שסאלי נולדה והושלכה לכלא, ולאחר ניסיון רצח נוסף אובחנה כסובלת מסכיזופרניה פרנואידית.
סאלי גדלה במשפחה מאמצת, ולפי דברי אמה סבלה סאלי מדיכאון.
מספר ימים לפני הרצח היא צבעה וקצצה את שיערה וכשהייתה סאלי בתא ההזעה היא ניסתה להתרכז בעצמה אך אינה זוכרת בוודאות מה עשתה שם.
כשסודה מתגלה על ידי התקשורת, היא נחשבת חשודה עיקרית וכשנאמר לה שהיא מודחת, היא מנסה להתאבד.
המפקח סטנלי ספנסר קולרידג', שוטר מצטיין ושמרן בדעותיו, המשחק בתיאטרון חובבים.
סמל הוּפר - שוטר צעיר ומודרני בדעותיו, מעריץ את התוכנית 'מעצר בית', אך מתחיל לתעב כל אחד מהמשתתפים ככל שהוא צופה בהקלטות התוכנית.
החוקרת פטרישיה "טריש" - שוטרת צעירה ולסבית בארון.
קלואי - בחורה צעירה וקולית, מגישת התוכנית.
אנדי - בחור עם קול סקוטי עמוק אשר מקריין את הרצועה היומית.
סם - אישה שקטה ועדינה עם קול מרגיע, מקריאה את דברי המפיקה.
לארי קרלייל - צלם תורן אשר מנהל משמרות רבות, ומפתח למעשה משיכה אובססיבית כלפי דרוולה.
מדי בוקר כשהיא מצחצחת שיניים הוא כותב לה על גבי המראה הדו כיוונית מסרים הנהיים בוטים יותר ויותר.
פרו (פרואנדס) - עורכת המשנה, בחורה כשרונית המתבלטת בעיקר בשידור החי של הגמר.
בוב פוגרטי - העורך הראשי, עושה דברה של המפיקה גם אם הוא מתעב אותה באופן אישי.
ג'רלדין הנסי - בעלת חברת "פיפינג טום", מפיקת התוכנית "מעצר בית".
בן אלטון יצר הקשרים ליצירות "המלט" ו"מקבת'" שכתב ויליאם שייקספיר.
לאורך קרסולו של דייוויד, מקועקעות ארבע השורות הראשונות של המונולוג "להיות, או לא להיות", מתוך המחזה המלט, דבר אשר אפשר הן לקלי והן לצוות המשטרה לזהות אותו לאחר שכיכב בסרט פורנוגרפי שבו השתתפה קלי כניצבת.
המפקח קולרידג' הוא משתייך לאגודת תיאטרון חובבים המקיימת חזרות למחזה מקבת', אחד המחזות האהובים ביותר עליו.
הוא משתוקק לשחק את התפקיד הראשי, אך הבמאי השיב כי הוא מעוניין בשחקן צעיר יותר.
הצלחתו של קולרידג' לפענח את הרצח בשידור חי, תוך שהוא משתמש בכישוריו התיאטרליים בהשראת 'רוחו של בנקו' כדי לגרום לרוצחת להודות, שכנעה את הבמאי להעניק לו את התפקיד.
"פיפינג טום", מתייחס לטום המציצן, אשר על פי האגדה התעוור כאשר הביט בליידי גודייבה ברוכבה עירומה על סוס.
הסופר צוחק על "תרבות הסלבריטי" בה אנשים רוצים להופיע בטלוויזיה כדי להתפרסם בכל מחיר, בכך שהוא מקדיש את הספר למשתתפי העונה הראשונה והשנייה של האח הגדול בריטניה (2000, 2001) והעונה הראשונה של האח הגדול אוסטרליה (2001) "שבלעדיהם, הספר הזה לא היה נכתב".
מתים לזה הוא מחזה פרי עטה של המחזאית והבמאית הבריטית שרה קיין.
המחזה הופק בידי תיאטרון פיינס פלאו, שקיין הייתה אורחת שלו למשך שנה הצגת הבכורה שלו הייתה בתיאטרון טרוורס, אדינבורו, ב-13 באוגוסט 1998, במסגרת פסטיבל אדינבורו, שנערך אותה שנה, בבימויה של ויקי פיטרסטון.
הבכורה באנגליה התקיימה בתיאטרון רויאל קורט בספטמבר 1998. בהמשך הוצג בדבלין, בברלין ואחר-כך ביתר העולם.
הוא הוצג בתחילה תחת שם העט מארי קאלוודון.
קיין השתמשה בשם העט כדי שלא יקשרו אותו עם השם שיצא לה במחזותיה הקודמים כמי שמציגה אלימות על הבמה.
"מתים לזה" הוא המחזה הרביעי שכתבה קיין, אותו הקדישה לסופר מארק ראוונהיל.
המחזה שיקף שינוי סגנוני בגישתה של קיין מעבודותיה הקודמות, בכך שהוא השתמש בסגנון פואטי, לא-ליניארי.
הוא בולט בהיעדר אלימות על הבמה, מה שהיה סימן ההיכר בעבודותיה הקודמות של קיין; היא המשיכה בסגנון זה בעבודתה האחרונה, "פסיכוזיס 4.48".
הדיאלוג הוא אינטרטקסטואלי, ולפעמים לא ברור למה מתייחסת כל שורה.
הגישה לטקסט נופלת בעיקר על כתפיו של הבמאי.
המחברת לא מספקת הקשר, הוראות במה או תיאורי דמויות.
המין והמגדר של ארבע הדמויות (A, B, C ו-M) ניתן לזיהוי רק באמצעות ההקשר בתוך המחזה.
בסגנונו הוא מושפע מהמחזה Attempts on Her Life של מרטין קרימפ (1997), שמוותר לחלוטין על תפאורה וסיפר.
קיין כתבה על הערצתה לעבודתו הקודמת של קרימפ.
"מתים לזה" ממשיך את עיסוקה של קיין בכאב האהבה, אותו חקרה במחזותיה הקודמים, אולם מבחינה סגנונית הוא שונה מהם.
המחזה מכיל מספר נושאים אפלים, המוצגים כסוגיות הפוקדות את ארבע הדמויות – נושאים כמו אונס, גילוי עריות, פדופיליה, אנורקסיה, התמכרות לסמים, הפרעה נפשית, רצח והתאבדות.
קיין משלבת מספר רמיזות ספרותיו בטקסט המחזה, למשל ל"ארץ הישימון" של ת"ס אליוט.
היא גם מתייחסת מספר פעמים לתנ"ך, במיוחד באמצעות דמותו של "A".
בעת כתיבתו קיין החשיבה את המחזה ל"חסר התקווה" ביותר מבין מחזותיה, שנכתב בתקופה שהיא איבדה את "האמונה באהבה".
שם העט "מארי קאלוודון" מבוסס על "מארי", שמה האמצעי ועל הכפר קאלוודון האטץ', באסקס, בו קיין גדלה.
קיין כללה בתוכניות המחזה את הפיסקה הביוגרפית הבדויה הזו:
המילים "An Echo, A Stain" הזמרת האיסלנדית ביורק מתוך אלבומה Vespertine ב-2001, מבוססות על המחזה.
מתים לרגע היא סדרת טלוויזיה יומית ישראלית מסוג דרמה רפואית ומדע בדיוני של חברת התקשורת HOT, שעלתה לשידור ב-17 ביולי 2014 בערוץ HOT3. יוצרי הסדרה הם גל זייד, ורוני ידור שהייתה גם הכותבת ובמאית יחד עם יואב ודורון פז.
הסדרה מתארת את קורותיהם של חמישה סטודנטים לרפואה, שנבחרו כמצטיינים מבין 700 מתמודדים.
העונה הראשונה הסתיימה ב-9 בספטמבר 2014.
צילומי העונה השנייה החלו בספטמבר 2016, והיא עלתה לשידור ב-19 ביוני 2017. בעונה השנייה הצטרפו השחקנים ירדן תוסייה כהן, מיכאל אלוני, ניב סולטן, יונית טובי, גל זייד, אורי בנאי, נעמה שטרית, מיכה סלקטר, מוריס כהן, רותם קינן, עודד לאופולד ויעל הדר, והיא כוללת 39 פרקים.
הסדרה הסתיימה ב-23 באוגוסט 2017 לאחר העונה השנייה.
הסדרה מבוססת על עלילות קבוצת סטודנטים לרפואה, שמתקבלים להתמחות בבית חולים "כצנלסון".
במהלך ההתמחות מגלה החבורה ניסוי שאותו ערך פרופסור לנדאו, מוכר ונערץ עליהם, לפני כחצי שנה (פרויקט "אורפאוס"), ובו הצליח לגרום לנסייניתו להרגיש את תחושת המוות ולחזור לתחיה.
אנשי הקבוצה נמלאים סקרנות, ומהר מאוד מחליטים להפעיל את הניסוי על עצמם, ואז צצות הבעיות.
תוצאות הניסוי משפיעות על כישוריהם של הסטודנטים: בעקבותיו הם זוכים ליכולות-על שונות כתוצאה מהישארות מוחם במצב של גלי גמא של 200 הרץ כמו במצב של מוות קליני.
הסדרה משופעת בקטעים ש"מנבאים את העתיד" ומוסברים רק בהמשך, כך, זאב סיבירי שמופיע בהתחלה מקבל את המשמעות רק בסוף הסדרה.
רק קטע אחד נותר לא מוסבר: כשאסמא עושה את הפרוצדורה בפעם הראשונה היא רואה במימד המוות את עצמה זקנה והיא מובלת, צועקת ונקשרת למיטה על ידי שני צעירים ערבים שמדברים על אי השפיות שלה.
דנה ריסקין (אגם רודברג): בתו של אחד התורמים העיקריים של בית החולים.
בעקבות הניסוי נוספה לה היכולת לחזות מוות קרוב של הסובבים אותה, מה שמאפשר לה לאבחן מצבים רפואיים.
מסתבכת יחד עם סלאבה בפרשת התאבדות של צ'פמן, והם מנסים כמה שיותר להסתיר את העניין.
מגלה לבראון ולאבא שלה את האמת על הניסויים, ועל כך שחושדת בלנדאו.
מגלה בהמשך היכן מתקיימים הניסויים על הפליטים, חושדת שיסמין אחראית עליהם ומספרת זאת לבראון.
שלומי מבין כי היא קשורה לנושא, והיא מספרת לו הכל.
לוקחת את התקן של מנצח התוכנית, אבל נחטפת על ידי יפתח, ומוכנסת למוות קליני.
בעונה השנייה מגלה שהיא בהריון משלומי, ההיריון אינו צולח ודנה עוברת הפלה.
מחביאה את לב אצלם במעונות ומתנשקת איתו.
מגלה על הסיפור של התינוקות המשובטים, נחטפת על ידי יסמין ומוחזקת בבית השגריר.
מצליחה להשתלט על השומר בחדרה יחד עם לב וקרוליין ויוצאת מהבית, נכנסת למוות קליני ומנסה להציל את יעל, היא לא מצליחה ודרור מוציא אותה מהקומה.
לבסוף שמה את לב בחדר מתים וחוזרת הביתה ובוכה, לב חוזר ואומר לה שביקש עוד שעה אחת לחייו והם נפרדים, כשהיא מתעוררת לב כבר לא שם.
יעל "יולה" (דבורה) אבוטבול (אביגיל הררי): החברים קוראים לה "יולה", חכמה וחרוצה, חזרה בשאלה לאחר התיכון.
ביישנית ומפחדת ממיניותה בחייה שלפני הניסוי.
בעקבותיו משתנה בצורה דרסטית, לאחר שבזמן המוות הקליני השדה לילית נכנסה בה וכתוצאה מכך היא מקבלת את היכולת לשלוט ברצונות האנשים הסובבים אותה.
הייתה חברה של אלון עד שהבינה שהוא רוצה אותה רק בגלל ההשפעה של לילית, אז נפרדת ממנו.
מגלה שלנדאו מסתיר את יסמין בתרדמת בחדר נעול במרתף ביתו.
בעונה השנייה נפרדת ממנו בטענה שהיא לא אוהבת אותו כמו פעם.
איציק הרעיל אותה בגז עצבים אבל סלאבה הציל אותה.
מבינה שהיא שוב אוהבת את סלאבה ובפרק 23 התנשקה עם שירה כדי לנקום בו.
מגלה גושים בחזה, מסתבר שזה שפיר.
בסוף העונה השנייה נאלצת לעבור את הפרוצדורה בניגוד לרצונה ואסמא מצילה אותה ברגע האחרון מהמוות הקליני.
בעקבות המוות הקליני, אמורה להוליד את השטן ומחליטה להשאיר את הילד.
כבר בחודש השישי ניתן לראות כי לילד עיניים בוהקות.
סלאבה זווירין (אדי קבטנר): גיק, גאון ורגיש.
מת בפרק האחרון של העונה השנייה כנראה יחזור לעונה השלישית אם יעל תתן את התינוק.
המשמעות של "זווירין" ברוסית היא איש חיות הפרא.
מאוהב ביעל ומוכן לעשות עבורה הכול כדי לזכות באהבתה.
גם הוא עובר את הניסוי ובעקבותיו מקבל חוזק פיזי ונפשי כאחד וביטחון עצמי, עקב כך שהתגלגלה לתוכו נשמה של זאב, אף על פי שהוא עצמו לא מאמין בעולם הבא וחושב שכל היכולות שהחבורה מקבלת נובעות משינויים במוחם, שמשהו השתבש שם וכך הם זוכים בכוחות.
הוא ודנה מסתבכים בהתאבדותו של צ'פמן, ודואגים לתעודת פטירה מזויפת וקבר על מנת להסתיר את הדבר.
לסלאבה יחסים מסובכים מאוד עם אביו, לכן לפעמים הוא רגיש בנוגע למטופלים שונים.
מתחרה בקרבות היאבקות בלתי חוקיים כדי לשלם את חובות אביו למאפיונרים.
כשכולם חשבו שהוא בקומה, מוכנס לזמן קצר למוות קליני על ידי יסמין, ושם פוגש את דנה.
בעונה השנייה עושה על עצמו שוב את הפרוצדורה כי הוא חושב שכך יחזיר את יעל אליו.
אחרי שהוא עושה על עצמו שוב את הניסוי משהו השתנה בו.
הרג את איציק לאחר שגילה שניסה להרוג את יעל באמצעות גז עצבים והציל את יעל.
תחילה הוא לא זוכר שהרג את איציק, אך עם הזמן הוא מגלה לא רק שעשה זאת, אלא שגם גנב את צילומי מצלמות האבטחה (בהן הוא מתועד דוחף את איציק מהגג) באופן לא מודע.
חבר בעונה השנייה של שירה.
מישהו סוחט את סלאבה לגבי הסרטון שבו הוא הורג את איציק והוא צריך להשיג המון כסף אחרת הסרטון יתפרסם והוא ילך לכלא ובשביל להשיג את הכסף הוא צריך להשתתף שוב בקרבות.
לאחר שאביו מת מגלים שסלאבה חתם על עסקה עם לילית שבתמורה לכוחותיו יוותר על בנם הראשון שלו ושל יולה.
משום שהפר את ההבטחה יולה מגלה גוש בשד, אך סלאבה מטפל בזה ובסוף מסתבר שהגושים זה שפיר.
מפחד ממה שקרה לו במוות הקליני אז הוא כל הזמן מסרב ליעל ובסוף חוזר אליה.
בסוף העונה השנייה משתף פעולה עם יסמין בתקווה שתציל את יעל, לאחר מכן יסמין רוצחת אותו בזמן המוות הקליני אחרי שהוא מכניס את יעל להריון.
אסמא אל-חליל (מאיסה עבד אלהאדי): אמביציוזית ושקדנית.
מרגישה צורך להוכיח את עצמה בגלל היותה ערביה.
מסתירה סוד גדול – ילד שנולד מחוץ לנישואין והועבר לידיה של אחותה.
המשפחה שלה מתייחסת אליה בקשיחות, ולא תומכת בה בהיותה רופאה.
מתאהבת בדרור ומתפתח ביניהם רומן.
בעקבות הניסוי היא מקבלת את היכולת לקרוא מחשבות.
סעד מגלה שהוא הבן שלה.
פוצעת את פרופסור בראון מתוך הגנה עצמית.
אימו של דרור מבקשת ממנה לעזוב אותו מפני שהם לא יצליחו כזוג "יהודי וערביה".
דרור מבקש ממנה שתעזוב איתו ועם סעד לחו"ל.
נעלמה באמצע העונה השנייה והתארסה לאיאד.
חוזרת לפרק האחרון לעונה ומצילה את יעל, נפרדת מדרור ומקבלת את הקשר שלו עם ליבי.
דרור אנג'ל / לוסיו (עפר שכטר): טייס מסוקים בחיל האוויר לשעבר, המצחיק של החבורה, אהוב על מטופליו.
לא זוכר כלום מלפני גיל 6, עד שמטופל שוטר מזהה אותו מהכרות קודמת וקורא לו "לוסיו".
בעקבות הניסוי הזיכרונות שלו חוזרים אליו.
בנוסף הוא יכול לראות ולתקשר עם המתים, במיוחד עם אחיו אלכס, ומגלה שהוא מבין ומדבר ספרדית.
מאוחר יותר מגלה כי הוא מאומץ.
מתחיל "לתקשר" עם משפחתו בעולם המתים וכתוצאה מכך מסתכן בעולם החיים; לוקח כדורי משככי כאבים רבים שכמעט הרגו אותו, ובפעם אחרת מנסה להצית גפרור כשהגז במעונות פתוח, מה שמעיד על כך שמשפחתו "מתגעגעת" אליו ומנסה להרוג אותו על מנת שיצטרף אליהם לעולם המתים.
מגלה שאמא שלו ביקשה מאסמא להיפרד ממנו.
מבקש מאסמא לעזוב איתו ועם סעד לחו"ל.
נפרד מאסמא לאחר שגילה כי איאד, אביו של סעד שאינו מודע לכך, חוקר את מקרה נעמה גואטה.
אחותה של אסמא סיפרה לו כי אסמא ואיאד התארסו והם עומדים להתחתן.
מתאהב בליבי, אחותה של נעמה, והיא בו, אך היא עוזבת אותו.
מגלה כי הבן של שלומית המורה לשעבר של נעמה אנס אותה ורצח אותה ואת אמו.
בפרק האחרון הבן מאיים על חייו, אך ליבי מתפרצת לחדר, מצילה אותו ולאחר מכן הם חוזרים.
שירה אלפנדרי (ירדן תוסייה כהן) (עונה 2): סטז'רית חדשה בתוכנית.
במהלך העונה הראשונה הוכרז על חילופי סטודנטים עם ארצות הברית, כשבתחילת העונה השנייה הטוב מחברי התוכנית ייסע לשם להשתתף בתוכנית מקבילה, ובו בזמן יגיע הטוב מהתוכנית האמריקאית לישראל.
בסוף העונה הראשונה אף סטודנט לא הסכים לנסוע, לכן התוכנית גדלה עד כדי שישה חברים על חשבון שירה שהגיעה מאוניברסיטת פרינסטון.
אינטליגנטית ולמדנית (דוברת כמה שפות), אך בעלת חוסר מודעות לסיטואציות חברתיות, מה שגורם לה להיכנס לחיכוכים תמידיים עם סובביה ללא כוונה.
בין היתר פגעה קשות ביעל בימי התיכון וגרמה לה לעזוב את בית הספר, ולא זכרה או הבינה את זה.
נכנסה לרומן עם סלאבה לאחר שיעל זרקה אותו.
באחד הפרקים יעל נישקה אותה כנקמה בסלאבה.
גילתה כי אחותה טוהר ממשיכה להמר בפוקר אף על פי שבעבר הבטיחה שלא תעשה זאת שוב.
שמעה מיסמין על כוחות חברי הצוות ועל הפרוצדורה ושוכנעה להצטרף, כי היא מוכנה לכל דבר, רק לא להישאר במצב בו הייתה כל חייה, לא מקבלת כוח אך יסמין יכולה להיכנס למוחה בעזרת צלצול, לא מסתדרת עם אף אחד.
נפרדה מסלאבה אחרי שראתה אותו מתנשק עם יולה.
שלומי דדון/נתי קוריאט (צחי הלוי) (עונה 1, אורח בעונה 2): שוטר סמוי שמונה לחקור היעלמויות רבות (בעקבות הניסוי של יסמין).
מוטמע ככוח עזר בבית החולים.
מסתורי, מתאהב בדנה ריסקין, עוזר לה לפרוץ למשרד של לנדאו והיא בתמורה עוזרת לו להציל את פלה.
משתף פעולה עם אנשים מסוכנים כדי להתקרב אליהם ומתבקש לרצוח את פלה.
כשהבין שכהן החזיק בדנה עוצר אותו, שם בחדרה של דנה מכשיר ציתות, מגלה שהסטודנטים עשו על עצמם את הניסויים ודורש מדנה שתספר לו מה היא יודעת כשמגלה לה את האמת עליו.
נכנס למוות קליני כדי להציל את דנה אך לא מצליח לחזור כיוון שיסמין משאירה אותו בעולם המתים בעזרת הכוח שלה.
פרופסור ירון לנדאו (יובל סגל): פרופסור מפורסם, מנהל בפועל של תוכנית המצטיינים.
ערך ניסוי מקצועי ומסוכן שבו מביאים אדם למצב של מוות קליני ומחזירים אותו לחיים.
מתאהב ביעל, מגלה שיעל נכנסה לחדר שבו הוא מסתיר את יסמין ומחליט לספר לה על הכל.
נעצר לאחר שיסמין "התעוררה" והתקבלה תלונה על היותה בתרדמת.
יסמין מגלה לו כי היא עומדת מאחורי "אורפאוס" ומבקשת ממנו להצטרף למחקר.
לאחר שזה סירב ואיים לעצור את הניסויים, משתמשת יסמין בכוח שלה ומשפיעה על מדדי הגוף שלו כדי לעלפו, ולבסוף מכניסה אותו לתרדמת, ומפלילה אותו ברצח של אלון.
בעונה השנייה עובד עם נעמי בוועדה סודית שחוקרת את תעלומת "העולם הבא" שרוצה להמשיך את המחקר לטובת המדינה והאנושות כולה.
מגלה שכל היחידה עשתה שוב את הפרוצדורה וסוגר את היחידה, מחלץ את קרוליין והתינוק שלה וקורא את מכתב ההתאבדות של יסמין.
ד"ר אלון כרמי (יונתן עוזיאל) (עונה 1): רופא בוגר התוכנית וממנחי הקבוצה.
מתאהב בדנה שלא מרגישה את אותו הדבר אליו, ויעל מתאהבת בו.
יעל משפיעה עליו בכוחה וגורמת לו להתאהב בה, אבל לבסוף מבינה שהוא רוצה אותה רק בגלל ההשפעה של לילית ונפרדת ממנו.
נרצח על ידי יסמין לאחר שמגלה על מזימותיה ולא מסכים לשתף פעולה עם תוכניתיה.
ד"ר יסמין לפידות (ורד פלדמן): הנבלית הראשית של הסדרה.
שימשה כמתרגלת לאסמא בקורס רפואי בטכניון.
עברה את הניסוי מספר פעמים לבקשתה ונכנסה לתרדמת מאז.
בעקבות הניסוי נוספה לה היכולת להשפיע על מדדי גוף כרצונה ואף לזייף מוות.
התברר כי זייפה את התרדמת שלה.
בשלב מסוים "מתעוררת" מהתרדמת מכיוון שאמה באה לבדוק מה שלומה.
מנהלת את הניסוי בפליטים שדרכו היא מכניסה נשמות של אנשים מתים לגופם של אנשים חיים.
מגלה שהסטודנטים עשו על עצמם את הניסוי ואת הכוח של יעל ומספרת על כך ללנדאו.
מכניסה את לנדאו לתרדמת וכשאלון מגלה זאת היא רוצחת אותו ומפלילה בכך את לנדאו.
נתפסה על ידי המשטרה וזייפה את מותה, וכך הצליחה לברוח.
מצליחה לעכב את שלומי במוות הקליני, ובכך לגרום לו להיתקע שם ולא לחזור.
בעונה השנייה מסתבכת עם מלאך בזמן המוות הקליני.
נתפסת על ידי המשטרה ויששכר משחרר אותה אך לנדאו תופס אותה ברגע האחרון.
נחקרת על ידי הוועדה בעזרת נעמי ולנדאו.
לאחר מכן מגלים שיששכר מאוהב בה והיא מנצלת את זה.
רוצה להרוג את לב עם רעל בעזרתו של יששכר, מגלה לשירה על הפרוצדורה.
רוצחת את יששכר ומפלילה את לב.
בפרק האחרון של העונה השנייה מתגלה שהיא הייתה לטובת לב כול הזמן, רוצחת את סלאבה במוות הקליני ומנסה להרוג גם את יעל, אך יעל מצליחה לצאת מהמוות הקליני ברגע האחרון.
החליטה להישאר במוות קליני לתמיד ולכן השאירה ללנדאו מכתב (התאבדות) פרידה.
לב אלכסנדר ליוביץ' (מיכאל אלוני) (עונה 2): מלאך שנשלח לעצור את הזליגה של עולם המתים אל עולם החיים.
מתאהב בדנה אבל עדיין לא מבין את זה ועוזר לה עם העוברים המשובטים.
יששכר הרעיל אותו בשביל יסמין והוא נחשב "כמת" אף על פי שהוא חי וגר במעונות של הסטז'רים, מואשם ברצח יששכר שנעשה על ידי יסמין ושב למכון הפסיכיאטרי.
בפרק האחרון של העונה השנייה לב נכנס למוות קליני ומנסה להרוג את יעל אך מוותר על זאת כאשר יסמין מאיימת עליו שתרצח את דנה אם לא ישחרר את סלאבה.
לכאורה התאבד, אך השאיר לדנה מכתב התאבדות עם מסר שלב גילה "הנשים הן פיתיון, הכל הטעיה, חפשו את הצעירה, יסמין תדע".
עליזה בן זקן/אוסטרובסקי (עירית קפלן): אחות אחראית בבית החולים.
מצחיקה, מבולבלת אך גם יודעת להקשיב ולתמוך.
בעונה השנייה מתאהבת בדוקטור ברגר ולאחר שהיא מגלה שהוא הומו, מתאהבת במנשה.
היא ומנשה מתנשקים בפרק 36, לאחר מכן מגלה כי מנשה חולה בתסמונת מאן, הם נפרדים אך בפרק האחרון חוזרים ומתנשקים.
קרוליין בארד (יעל הדר) (עונה 2): אשה בהריון הנושאת תינוק משובט, פרופסור לוץ חושב שהוא השטן על אף שנאמר לה שהיא נושאת את שליט מיאנמר נה ווין.
יולדת בסוף העונה השנייה ולאחר כמה חודשים נראה שעזבה לחו"ל עם נה ווין.
פרופסור יריב ענבר (אורי בנאי) (עונה 2): הפסיכיאטר הראשי של בית החולים.
השגיח על פרופסור לוץ ועל יסמין במחלקה הפסיכיאטרית.
פרופסור אביגיל בראון (עידית טפרסון): מנהלת בית החולים.
לוקחת חלק ב"אורפאוס" ומרשה להעביר את הניסויים לבית החולים.
מנסה להעביר את הניסויים לסין.
נהרגה על ידי אסמא אחרי שניסתה לרצוח אותה.
מתגלה כי גם לה יש כוח בעקבות הניסוי, הקשור בשכנוע.
בעונה השנייה מתגלה בחיים, היא מסתתרת במקום מסתור ומעסיקה אצלה את יסמין ויששכר.
מתגלה כי הם מתכננים פרויקט שקשור בעוברים שעומדים להיוולד.
סוגרת עסקה עם הבורמזים אך יסמין בורחת לה ולא ידוע מה עלה בגורלה.
יששכר (רותם קינן) (עונה 2): חוקר בוועדה סודית, השותף של נעמי וחוקר איתה את חקירת הניסוי של לנדאו.
לאחר מכן מתגלה כי הוא בן זוגה של יסמין שמשתף איתה פעולה בפרויקט גדול והאחראית עליו היא פרופסור בראון.
מרעיל את לב בשביל יסמין.
נרצח על ידי יסמין כי נעמי ולנדאו עלו עליו.
נעמי אורן (אביגיל אריאלי) (עונה 2): חוקרת בוועדה סודית ביחד עם יששכר.
חוקרת את הניסוי של לנדאו ורוצה להמשיך את מחקר הניסוי לטובת המדינה ונגד דעתו של לנדאו.
מגלה שיששכר עובד עם "הרעים".
מצליחה לחלץ את דנה וקרוליין יחד עם לנדאו.
אביגדור כהן (אוהד קנולר) (עונה 1): איש מכירות לא חוקי של תרופות, מציע לשלומי עבודה אך שלומי מסרב בתחילה ומשנה את דעתו בהמשך.
מורה לשלומי להרוג את פלה.
הכה את צ'פמן לאחר שגילה ששיקר לו, בין היתר בקשר לכך שאינו משתמש במורפיום.
איים על יסמין שאם לא תהפוך אותו לשותף ב"אורפאוס" הוא יספר על הניסויים, וכתוצאה מכך, מורה יסמין לאחיה לעלף אותו ולאחר מכן עשתה את הניסוי עליו ולאחר כמה סיבובים במוות קליני הוא נחלש ומת.
סעד אל-חליל (אדם כוזלי) (עונה 1): בנה של אסמא, אך אינו יודע זאת כיוון שאסמא ילדה אותו מחוץ לנישואים.
אחותה ראניה מגדלת אותו כבנה.
בהמשך מגלה אסמא שמכים אותו בבית והחליטה לספר לו שהיא אמא שלו.
ביקש מדרור לוותר על אסמא כי פחד שיפגעו בה כשיגלו שהיא יוצאת עם יהודי.
בעונה השנייה צריך להכין עבודת שורשים ורוצה לפגוש את אביו.
בהמשך אסמא מגלה לו על אביו הביולוגי, איאד.
באמצע העונה מותקף ולאחר מכן אסמא מחליטה לעזוב איתו ועם איאד לנצרת.
ראניה (מונא חווה) (עונה 1): אחותה של אסמא.
הילד של אסמא, סעד, הועבר בלידתו לראניה ומאז חשבו שהיא אימו, אך לאחר שאסמא גילתה כי מכים אותו בבית החליטה לספר לו שהיא אימו, ובכך עבר לגור איתה במעונות.
היא ובעלה מסתבכים בחובות ודרור מציע לה עזרה אך אסמא לא מוכנה לקבל את הכסף.
פלה (שון מונגוזה) (עונה 1): כוח עזר, מקבל עזרה משלומי שמשיג לו תרופות בשביל חברים לא חוקיים שלו.
נאלץ לעבור ניתוח לכריתת אגודל ברגל עקב היותו חולה סוכרת.
אשתו אסארי עוברת את הניסוי ובזמן המוות קליני נכנסת בה נשמה אחרת.
היא חוזרת ועוזבת את פלה ואת בתו.
צ'פמן (עידן רפאל חביב) (עונה 1): עובד אצל כהן.
משתף פעולה עם שלומי כדי לרצוח את פלה.
משתמש בסמים, תחמן, שקרן, וחסר רגישות לכל הסובבים אותו, מקבל מכות מכהן שגילה כי הוא משתמש במורפיום, ולבסוף מתאבד מתוצאה בשימוש בחומר הג'י איי שסלאבה יצר, שאסור להשתמש בו כשהבן אדם בחיים; השימוש בחומר חייב להיות במהלך מוות קליני.
פרופסור ליאורה אנג'ל (איילת מרגלית): אמו המאמצת של דרור, מנהלת מרפאת ריאות "שפרינצק".
גידלה את דרור מאז שהיה בן 6. הייתה מעורבת בתאונת הדרכים בה נהרגה משפחתו של דרור.
החליפה את לנדאו בכצנלסון כאשר הוא נלקח לתשאול במשטרה.
בעונה השנייה הפכה למנהלת בית החולים במקום פרופסור בראון.
מבקשת מאסמא להיפרד מדרור בטענה כי הם לא יצליחו כזוג, ולאחר שטוענים שהיא צודקת והשניים לא יצליחו כזוג הפרופסור מציעה להם ללכת להתמחות ב"דייוויד בירד" אבל אסמא מסרבת משום שבן זוגה לשעבר - אביו של סעד מתמחה ב"דייוויד בירד" אך בסוף מתברר שבא לבית החולים ומתחבר לדרור.
מנשה בן שושן (מוריס כהן) (עונה 1): האינסטלטור של בית החולים, מאוהב בעליזה.
אך לאחר שעליזה קולטת כי היא בעניין שלו, הוא יוצא עם עליזה מהמחלקה האונקולוגית, מה שגורמת לעליזה להתעצבן.
עליזה ומנשה מתחילים לצאת ולקראת סוף הסדרה מתגלה שמנשה חולה בתסמונת מאן והוא נפרד ממנה, אך בכל זאת בפרק האחרון בסדרה הם חוזרים ומתנשקים.
ד"ר איאד אל ג'ארושי (דוריד לידאווי) (עונה 2): רופא בארצות הברית, אביו של סעד.
היה בן זוגה של אסמא בעבר עד שנטש אותה.
נעלם באמצע העונה השנייה יחד עם אסמא ומתארס לה, עבר עם אסמא ובנם סעד לנצרת.
דוד ריסקין (יהודה מור) (עונה 1): אביה של דנה, מיליונר, התורם הראשי לבית החולים בו מתקיימת העלילה.
דנה מגלה לו ולבראון את האמת על הניסויים והחשדות בלנדאו, ולאחר מכן הוא מספר לה שגם הוא ופרופסור בראון משתתפים בניסויים הלא חוקיים בפליטים.
וולף זווירין (סלבה ביברגל): מטופל בבית החולים שחולה בסרטן, אביו של סלאבה.
עזב את אימו כשהיה ילד ומאז סלאבה שונא אותו.
מעניין לציין כי שמו הפרטי "וולף" (זאב) ניתן לו במקביל להתגלגלות נשמת זאב לבנו.
סלאבה חושד שהוא זה שסוחט אותו ומאיים על הסרטון.
נפטר במהלך העונה השנייה בתור נקמה של לילית לסלאבה.
תנ"צ אריה פלח (אמיתי יעיש בן אוזיליו): מפקדו של שלומי במשטרה, פותח את התיק על איציק וחושד בסלאבה.
יפתח לפידות (מעיין בלום- עונה 1) אחיה של יסמין, עוזר ליסמין במעשיה כמנהלת רשת ניסויים רפואיים בלתי חוקיים.
במקור מת לפני 3 שנים, אך שוהה בגוף של אדם מת ובסופו של דבר הגוף מת.
בעונה השנייה מאיימים להתעלל בו בעולם הבא אם יסמין לא תסכים להרוג את השטן.
עדי (שיר קליפר) (עונה 1): מדריכת האיגרוף של סלאבה.
בינה לבין סלאבה מתפתח רומן חולף.
לאחר שסלאבה מפסיד בקרב ונפצע היא נעלמת.
אסארי (נטע לי גלרמן) (עונה 1): אשתו של פלה, עברה את הניסוי ומתה, ולתוך גופה נכנסה נשמה של אישה שמתה.
עוזבת את בעלה ובתה בטענה שהיא צריכה להתחיל חיים חדשים, אך למעשה הנשמה שבתוכה היא שרצתה להתחיל חיים חדשים.
אלכס (איב ויינר) (עונה 1): האח הקטן של דרור (לוסיו) שמת בתאונת דרכים ביחד עם משפחתו.
רודף אחר דרור בכוונה שיצטרף אליו ואל משפחתו לעולם המתים.
איציק פורמן (גל פרידמן) (עונה 2): בחור ישיבה, שניסה להרעיל את יעל ונרצח על ידי סלאבה.
לאורך העונה נחקרת סיבת מותו.
ליבי גואטה (ניב סולטן) (עונה 2): אחותה של נעמה, בהמשך העונה מדרדרת לזנות ולסמים, דרור יוצר איתה קשר, מטפל בה ומשקם אותה עקב השתלטות רוחה של אחותה עליו לאחר שביצע את הפרוצדורה.
היא מתאהבת בדרור והוא בה, אבל עוזבת אותו.
בפרק האחרון היא חוזרת לדרור ועוברת לגור איתו.
נעמה גואטה (יונית טובי) (עונה 2): אחותה של ליבי.
מתה ממנת יתר אבל אז נכנסת בדרור במוות קליני כדי שהוא יגלה מי רצח אותה.
דרור מגלה שנאנסה במהלך אחד הפולחנים ולא הגישה תלונה למשטרה עקב שכנוע של יואקים פרבר (מנהל בית הספר), ולכן מגיעה לסמים.
בפרק האחרון הנשמה שלה מופיעה לדרור ומודה לו שעזר לליבי ולכן נראה שעוזבת את גופו.
טוהר אלפנדרי (נעמה שטרית) (עונה 2): אחותה הקטנה של שירה.
ממשיכה להמר בפוקר אפילו שהבטיחה פעם לשירה שתפסיק ושירה מגלה את זה.
סוחטת את סלאבה בעזרת סרטון מצלמות אבטחה שבו הוא מתועד רוצח את איציק.
מצבה הבריאותי מתדרדר במהלך העונה.
פרופסור דני מרום (מיכה סלקטר) (עונה 2): רופא בכיר במחלקה, בא לתקופת זמן מארצות הברית בכדי לבחון את סלאבה על חוש הריח שלו ולהציע לו לבוא איתו למחלקה הבכירה ביותר אך סלאבה מסרב ולאחר מכן "מכושף" על ידי יעל שבגללה הוא עוזב את ישראל.
עונתה הראשונה של הסדרה "מתים לרגע" עלתה ב-17 ביולי 2014, ושודרה בימי ראשון-חמישי ב-20:15 בערוץ HOT3. אולם ביום שידור הבכורה, השידור ראשון היה למעשה בערוץ HOT Family בשעה 18:40. העונה הסתיימה ב-9 בספטמבר 2014, וכללה 38 פרקים.
לאור הצלחתה של הסדרה, הוזמנה עונה שנייה והיא הייתה צפויה לעלות בקיץ 2015, אך בספטמבר נמסר כי הצילומים טרם החלו, לכן השידור נדחה עד לאמצע דצמבר 2015 לכל הפחות; העונה השנייה לא עלתה בדצמבר כצפוי.
בסקירת העונה בכל הערוצים של השבועון פנאי פלוס בתחילת אוקטובר 2015 הסדרה כלל לא הופיעה כחלק מעונת אוקטובר 2015 - אמצע מאי 2016. כמו כן, פורסם בתחילת נובמבר 2015 בידיעות אחרונות כי עופר שכטר מצטלם באותו זמן לסרט קולנוע, כלומר לא נמצא בצילומי העונה כמובטח.
העונה השנייה עלתה לשידור ב-19 ביוני 2017.
מדינות נוספות ברחבי העולם הביעו גם הן התעניינות לרכישת הסדרה.
היוצר גל זייד, מנהל מחלקת הדרמה של אנדמול שיין ישראל, מסר: "אני מתרגש מאוד, כנראה שהחיבור בין דרמת בית-חולים למדע בדיוני מייצר משהו שלא נעשה עדיין ומסקרן צופים במקומות שונים בעולם".
עונהפרקיםמשבצת שידורפרק בכורהפרק סיוםמספר הזמנות ב-VOD138ימי ראשון-חמישי 20:1517 ביולי 20149 בספטמבר 201415 מיליון239ימי שני-חמישי 20:1519 ביוני 201723 באוגוסט 2017
המקרים הרפואיים בסדרה נכתבים בעזרת היועצת הרפואית ד"ר דנה פלורנטין
בסדרה קיימים הבדלים משמעותיים רבים בין שיחות של סלאבה ואביו ברוסית לבין כתוביות תרגום לעברית, בשתי העונות.
שתי הגרסאות מתאימות לסיטואציה, אבל שונות בתכלית.
במהלך הסדרה מופיעים ציטוטים ותמונות מערך לילית בוויקיפדיה.
באתר nrg, נכתב מצד אחד כי .
אולם, הכותב מעביר ביקורת על התסריט והתחקיר: .
באתר וואלה תרבות, נכתב אחרי הפרק הראשון כי .
אך ישנה ביקורת לגבי השילוב שבין דרמה רפואית ומדע בדיוני: .
התבטאויותיה של מאיסה עבד אלהאדי והתגובה של HOT
כתשע שנים אחרי עליית הסדרה, במהלך מלחמת חרבות ברזל, התבטאה השחקנית מאיסה עבד אלהאדי בעד ארגון הטרור חמאס ומעשי הטבח שביצע כלפי ישראלים.
מי ששיחק את בן זוגה בסדרה, עופר שכטר, גינה את דבריה והשיב כי הוא מתבייש בה.
בחברת HOT גינו את דבריה ואף הוחלט להוריד את הסדרה בהשתתפותה, והוחלט כי השחקנית לא תשתתף עוד בהפקות עתידיות של החברה.
מתילדה קרים הייתה חוקרת ביולוגיה, מראשוני חוקרי האיידס וממייסדי האגודה האמריקאית לחקר האיידס ב-1983. קרים, שהייתה ממוצא איטלקי-שווייצרי, נמנתה על סגל מכון ויצמן ברחובות בשנות ה-50 של המאה ה-20. לאחר שהיגרה לארצות הברית, עסקה במקביל לפעילותה המדעית, גם בפעילות חברתית וקידמה נושאים שזוהו עם זכויות האדם.
הייתה מקורבת למספר נשיאים ולבכירים בתעשיית הבידור האמריקאית.
קרים (במקור גאלנד) נולדה בשנת 1926, בקומו, איטליה, בת בכורה בין ארבעה ילדים, לאב שווייצרי פרוטסטנטי ולאם איטלקית קתולית.
היא סיימה את לימודיה וקיבלה תואר ד"ר לביולוגיה באוניברסיטת ז'נבה בשווייץ, ב-1953. בעת לימודיה בשווייץ הכירה את איש האצ"ל והמדען הישראלי בתחילת דרכו, דוד דנון.
היא סייעה לו ברכישת נשק עבור האצ"ל.
הם נישאו ב-1948 והיא התגיירה.
בשנים 1953–1959, בעת שהותה בישראל, חקרה במכון ויצמן ציטוגנטיקה ווירוסים גורמי-סרטן, וכן הייתה חלק מצוות החוקרים (שכלל גם את ליאו זקס ודוד מיכאל שר) אשר גילו לראשונה שיטה לקביעת מין הילוד.
ב-1956 הכירה את בעלה השני, עורך הדין האמריקאי ונשיא אולפן הסרטים יונייטד ארטיסטס, ארתור קרים.
ב-1958 נישאה לו ועברה להתגורר עמו בניו יורק, ארצות הברית, והצטרפה לסגל המחקר באוניברסיטת קורנל.
יחד עם בעלה השני, הייתה פעילה לקידום זכויות אדם, ובין השאר פעלה לקידום הקהילה הגאה, עצמאות דרום אפריקה ורודזיה ונושאים רבים אחרים.
בשנת 2000 העניק לה נשיא ארצות הברית, ביל קלינטון, את מדליית החירות הנשיאותית.
מתילדה מפלנדריה הייתה אשתו של ויליאם הראשון, מלך אנגליה, דוכסית נורמנדי ומלכת אנגליה.
נולדו להם תשעה ילדים משותפים, ביניהם שני מלכי אנגליה - ויליאם השני, מלך אנגליה והנרי הראשון, מלך אנגליה.
מתילדה הייתה בתו של בלדווין החמישי, רוזן פלנדריה ושל אדלה מצרפת, דוכסית פלנדריה.
לפי האגדה, ויליאם שלח נציג אל מתילדה על מנת לבקש את ידה.
כאשר דחתה מתילדה את הצעתו בגלל היותו ממזר, רכב ויליאם מנורמנדי אל ברוז' ומצא אותה בדרך לכנסייה.
הוא הפיל אותה מסוסה והשפיל אותה מול אנשיה.
גרסה אחרת של הסיפור מספרת שוויליאם רכב אל בית אביה, הפיל אותה על הרצפה והכה אותה.
למרות האגדה על אכזריותו של ויליאם כלפי אשתו היסטוריונים מחשיבים את נישואייה של מתילדה לוויליאם כמלאי חיבה וויליאם ככל הנראה לא בגד בה מעולם (דבר שלא היה נפוץ בתקופה).
מתילדופה היא תרופה פסיכואקטיבית אשר נלקחת במצבים של יתר לחץ דם או כתרופה סימפטוליטית.
תרופה זו היא אגוניסט של קולטן אדרנרגי מסוג אלפא.
כיום תרופה זו משמשת רק במקרים מסובכים של יתר לחץ דם כללי ושל מערכת העיכול בפרט.
התרופה נספגת במערכת העיכול ומפורקת בכבד ובמעיים, מופרשת מהגוף דרך מערכת השתן.
אופן הפעולה של התרופה: מתילדופה היא חוסם תחרותי של האנזים דופה דה קרבוקסילז אשר הופך את ל-דופה לדופמין.